דמיטרי אוסטינוב

דמיטרי פיודורוביץ' אוסטינוב (ברוסית: Дми́трий Фёдорович Усти́нов; 17 באוקטובר 1908 – 20 בדצמבר 1984) היה מדינאי ואיש צבא סובייטי.

חייו 
אוסטינוב נולד בשנת בעיר סמרה במשפחת פועלים. בשנת 1922 התנדב לצבא האדום והשתתף בקרבות במרכז אסיה הסובייטית. לאחר שחרור מהצבא עבד במפעל בתור מסגר והיה פעיל במפלגה. התחיל ללמוד הנדסה ועם סיום הלימודים באוניברסיטה טכנית בלנינגרד בשנת 1934 החל לעבוד במפעלי תעשייה ביטחונית.

ב-1941 מונה לתפקיד שר התעשייה הצבאית והיה בתפקיד זה עד לשנת 1957. היה מועמד לחברות בפוליטביורו מאז 1965. ב-1976 נעשה חבר בפוליטביורו, מונה לשר ההגנה והוענקה לו הדרגה הגבוהה ביותר בצבא הסובייטי: מרשל ברית המועצות. זאת תוך דילוג על דרגות ביניים ולמרות שלא היה בשרות פעיל מאז שנות ה-20. 

היה בעל השפעה גדולה בתקופת ליאוניד ברז'נייב. ביחד עם אנדריי גרומיקו, מיכאיל סוסלוב ויורי אנדרופוב היה חבר ב"פוליטביורו קטן" בו התקבלו החלטות חשובות. 

בתקופתו התעצם מאוד הצבא הסובייטי וברית המועצות פלשה לאפגניסטן. נשאר בתפקיד זה עד מותו. 

לאחר מותו שונה שמה של העיר איז'בסק על שמו, אך כאשר גורבצ'וב עלה לשלטון הוחזר שמה המקורי של העיר. מחזיק בשיא מקבלי עיטור לנין (11 פעם).

קישורים חיצוניים

 
 

פוליטיקאים סובייטים
מרשלים סובייטים
אישים הקבורים בבית הקברות של חומת הקרמלין
מעוטרי גיבור ברית המועצות
גיבורי העמל הסוציאליסטי
שרי ההגנה של ברית המועצות
מקבלי עיטור לנין
מקבלי עיטור סובורוב
מקבלי עיטור קוטוזוב
מקבלי עיטור הדגל האדום
מקבלי עיטור קרל מרקס
מעוטרי עיטור שרנהורסט
סובייטים שנולדו ב-1908
סובייטים שנפטרו ב-1984